ดับอีกราย ด.ช.วัย 14 เรียน ม.2 ออกมาซิ่งกับแก๊งถูกทับหัวเละคาถนน 
ด.ช.วัย 14 ปี นักเรียน ม.2 ที่บางปะหัน อยุธยา ออกมาซิ่งกับเพื่อน ชนท้ายรถบรรทุก 4 ล้อเล็ก ถูกรถที่ตามหลังมาทับหัวดับคาถนน แม่เห็นศพถึงกับเป็นลมล้มพับ บอกลูกชายขี่จยย.ออกจากบ้านมาแต่ไม่รู้ว่าไปไหนจากอุบัติเหตุ เมื่อเวลา 22.30 น. วันที่ 12 มิถุนายน ร.ต.อ.กิติศักดิ์ อุดมรักษ์ รอง สว. (สอบสวน) สภ.บางปะหัน ได้รับแจ้งมีรถจักรยานยนต์พุ่งชนท้ายรถบรรทุก 4 ล้อ มีผู้เสียชีวิต 1 รายเหตุเกิดบนถนนสายเอเชียขาขึ้นนครสวรรค์ หลักกม.ที่ 34 + 300 หมู่ 4 ต.ขวัญเมือง อ.บางปะหัน จ.พระนครศรีอยุธยา จึงรุดไปตรวจสอบพร้อมด้วยเจ้าหน้าที่มูลนิธิพุทไธสวรรย์ที่เกิดเหตุบนถนนช่องทางเลน 2 พบร่างผู้เสียชีวิต 1 รายชื่อ เด็กชายประกาศิต ชมชื่น อายุ 14 ปี ชาว อ.บางปะหัน สวมใส่เสื้อแขนยาวสีน้ำเงิน กางเกงขายาวลายทหาร สภาพบริเวณศีรษะบี้แบนมันสมองกระจายเกลื่อนถนน กระดูกแขนและขาหักทั้ง 2 ข้าง นอนคว่ำหน้าอยู่ ห่างออกไปประมาณ 200 เมตร พบรถบรรทุก 6 ล้อ ฮีโน่ สีขาวหมายเลขทะเบียน 72-6393 สมุทรปราการ ช่วงกันชนหน้าด้านซ้ายเสียหาย จอดเปิดไฟกะพริบอยู่ข้างทาง บริเวณใต้ท้องรถบรรทุกพบรถจักรยานยนต์ ฮอนด้า เวฟ 110 สีน้ำเงินดำไม่ติดแผ่นป้ายทะเบียน สภาพรถพังยับเยิน มีนายบุญนาม มหาผล อายุ 46 ปี คนขับยืนรอเจ้าหน้าที่ห่างออกไปอีก 200 เมตรยังพบรถบรรทุก 4 ล้อเล็ก ยี่ห้ออีซูซุ สีขาวหมายเลขทะเบียน 2 ฒภ 7088 กรุงเทพมหานคร จอดชิดริมถนน ช่วงกันชนหลังด้านท้ายขวา มีร่องรอยยุบจากการถูกชน มีนาย เจิม น้อยประเสริฐ อายุ 25 ปี ชาว จ.ตาก คนขับรถยืนรอให้การกับเจ้าหน้าที่ตำรวจอยู่เช่นกันร.ต.อ.กิติศักดิ์ อุดมรักษ์ รอง สว. (สอบสวน) สภ.บางปะหัน จากการสอบถามนายเจิม น้อยประเสริฐ อายุ 25 ปี คนขับรถบรรทุก 4 ล้อเล็กได้ อ้างว่าตนได้ขับรถบรรทุกสินค้ามาจากกรุงเทพฯ เพื่อมุ่งหน้าไปส่งสินค้าที่ จังหวัดเชียงใหม่ พอถึงจุดเกิดเหตุ วิ่งอยู่ช่องทางเลน 2 ได้มองกระจกข้าง เห็นกลุ่มรถจักรยานยนต์ประมาณ 10 คัน ขับขี่ประลองความเร็วกันมา จากนั้น รถจยย.ของผู้ตายได้เสียหลักพุ่งชนท้ายรถของตนเข้าอย่างจังจนรถจักรยานยนต์ล้มไถลอยู่กลางถนน ตนเองจึงจะจอดรถชิดข้างทาง แต่ก็ถูกกลุ่มวัยรุ่นของเพื่อนผู้ตาย ขี่รถจักรยานยนต์มาประมาณ 10 คันได้ ขี่ประกบล้อมรถยนต์ จึงได้ขับรถไหลไปต่อเพื่อหาจังหวะหยุดรถชิดข้างทางแล้วรีบโทรศัพท์แจ้งเจ้าหน้าที่ตำรวจทันที กลุ่มวัยรุ่นเห็นจึงได้ขี่รถจยย. หลบหนีทิ้งผู้ตายไปกันหมด ส่วนรถบรรทุก 6 ล้อ คันที่รถจยย.ของผู้ตายติดใต้ท้องไปนั้น ได้ขับรถวิ่งอยู่เลนซ้ายสุดและขับตามหลังมา เป็นจังหวะที่เกิดอุบัติเหตุพอดี ทำให้นายบุญนาม คนขับรถบรรทุก 6 ล้อ ซึ่งหักพวงมาลัยหลบแต่ไม่พ้น จึงทับรถจักรยานยนต์ลากติดใต้ท้องมาด้วย ส่วนผู้ตาย คาดว่าตอนเกิดอุบัติเหตุได้รับบาดเจ็บสาหัสแต่ถูกรถยนต์ที่วิ่งตามหลังกันมาทับซ้ำจนเสียชีวิตต่อมา มารดาของผู้ตายได้เดินทางมาดูศพลูกชายที่โรงพยาบาลบางปะหัน ถึงกับเป็นลมล้มพับไป สอบถามเบื้องต้น ทราบว่า ผู้ตายกำลังเรียนขึ้นชั้น ม.2 โรงเรียนบางปะหัน โดยช่วงเย็นได้ขี่รถจยย.คันเกิดเหตุออกจากบ้านไปหาเพื่อน แต่ไม่ทราบว่าไปไหน ก่อนจะมีกลุ่มเพื่อนจยย.ของผู้ตายไปบอก จึงรู้ว่าลูกชายเกิดอุบัติเหตุเสียชีวิตแล้ว ซึ่งทางเจ้าหน้าที่ตำรวจ สภ.บางปะหัน ได้เชิญตัวคนขับรถบรรทุกทั้ง 2 คัน ไปสอบสวนอย่างละเอียดอีกครั้ง ก่อนที่จะติดตามตัวเพื่อนกลุ่มวัยรุ่นของเพื่อนผู้ตาย ที่ขับขี่รถจยย. มาทำการสอบสวนว่ามีการจับกลุ่มรถจยย.แข่งประลองความเร็วกันหรือไม่ และได้ให้เจ้าหน้าที่มูลนิธิพุทไธสวรรย์นำร่างผู้เสียชีวิตส่งชันสูตรที่โรงพยาบาลธรรมศาสตร์เฉลิมพระเกียรติ จ.ปทุมธานี ต่อไป
ด.ช.วัย14 ปี นักเรียนม.2 ที่บางปะหัน อยุธยา ออกมาซิ่งกับเพื่อน ชนท้ายรถบรรทุก 4 ล้อเล็ก ถูกรถที่ตามหลังมาทับหัวดับคาถนน แม่เห็นศพถึงกับเป็นลมล้มพับ บอกลูกชายขี่จยย.ออกจากบ้านมาแต่ไม่รู้ว่า
รถทับเด็กแว้น,ซิ่งชนรถบรรทุก,รถชนเด็กแว้น,อุบัติเหตุ อยุธยา,ข่าวทั่วไป